**8517 Magyargencs, Petőfi u. 127.**

**ikt.szám:…….../2020.**

**J E G Y Z Ő K Ö N Y V**

Készült: Magyargencs Község Önkormányzata Képviselő-testületének 2020. július 30-i nyilvános üléséről, mely 14 óra 30 perckor kezdődött.

Az ülés helye: Kultúrház Magyargencs

Jelen vannak: Magyargencs Község Önkormányzata Képviselő-testülete részéről

Boros Tamás Polgármester

Bálint Ferenc

Erdély Tamás

Vida Gábor

Távol van: Dr. Thoma Elek

Tanácskozási joggal: Novák Edit aljegyző

Érdeklődő: - fő

Boros Tamás polgármester köszönti a megjelenteket, s megállapítja, hogy Magyargencs Község Képviselő-testülete határozatképes, mivel a megválasztott 5 fő képviselő közül 4 fő jelen van. Dr. Thoma Elek alpolgármester távolmaradását előre jelezte.

Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozza:

**43/2020.(VII.30.) önkormányzati határozat**

Magyargencs Község Önkormányzatának képviselő-testülete 2020. július 30-i ülésének napirendjét az alábbiak szerint határozza meg:

1. Szociális étkeztetésre vonatkozó szakmai program elfogadása

Előadó:polgármester

1. Falugondnok továbbképzési tervének elfogadása

Előadó: polgármester

1. Pályázati felhívás ingatlan értékesítésre

Előadó: polgármester

1. ../2020.(VIII.1.)önkormányzati rendelete a pénzbeli és természetbeni támogatásokról és az ezzel kapcsolatos eljárási szabályokról 4/2015.(II.26.) önkormányzati rendelet módosításáról
2. Vegyes ügyek

Előadó: polgármester

Napirendek tárgyalása:

**1)Szociális étkeztetésre vonatkozó szakmai program elfogadása**

**Előadó:polgármester**

Boros Tamás polgármester elmondja, hogy Magyargencs Községben a szociális étkeztetés feladatait a Magyargencs Község Önkormányzata vásárolt élelmiszer biztosításával látja el.

A szociális étkeztetés benyújtott szakmai programja a szolgáltatás biztosítása kapcsán vezeti át a szükséges módosításokat.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**44/2020 (VII.30.) önkormányzati határozat**

Magyargencs Község Önkormányzatának Képviselő-testülete az önkormányzat szociális étkeztetésre vonatkozó szakmai programját az előterjesztés 1. melléklete szerint jóváhagyja.

Határidő: Folyamatos

Felelős: Polgármester

**2) Falugondnok továbbképzési tervének elfogadása**

**Előadó: polgármester**

Boros Tamás polgármester elmondja, hogy a szociális igazgatásról és szociális ellátásokról szóló 1993. évi III. törvény 92/D. § (1) bekezdése szerint a személyes gondoskodást nyújtó szociális tevékenységet végző személy a külön jogszabályban meghatározottak szerint szakmai továbbképzésben vesz részt.

A külön jogszabály a személyes gondoskodást végző személyek továbbképzéséről és a szociális szakvizsgáról szóló 9/2000. (VIII. 4.) SZCSM rendelet, mely alapján a falugondnok továbbképzési kötelezettségét hat éves továbbképzési időszak alatt kell, hogy teljesítse, ami azt jelenti, hogy ezen időtartam alatt 60 pontot kell megszereznie.

Bálint Ferenc falugondnok minősített továbbképzési időszaka: 2018. 11. 15-től 2023. 11. 14-ig tart.

Ezen időszak alatt a falugondnok képzésen eddig 2 képzésen vett részt.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**45/2020 (VII.30.) önkormányzati határozat**

Falugondnoki szolgálat 2020. évi továbbképzési terve jóváhagyásáról

Magyargencs Község Önkormányzatának Képviselő-testülete a falugondnoki szolgálat 2020. évi továbbképzési tervét jóváhagyja.

Felelős: polgármester

Határidő: folyamatos

**3)Pályázati felhívás ingatlan értékesítésre**

**Előadó: polgármester**

Boros Tamás polgármester elmondja, hogy igény érkezett a 447 hrsz alatti ingatlan 2/4 tulajdoni hányadának megvásárlására. Pályázati kiírás keretében van lehetőség az ingatlan értékesítésére. Ismerteti a pályázati kiírást.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**46/2020. (VII.30.) önkormányzati határozat**

Magyargencs Község Önkormányzat Képviselő-testülete úgy döntött, hogy pályázati a Magyargencs 447 hrsz.-ú belterületi ingatlan 2/4 tulajdonrész értékesítésére , zárt borítékos eljárás keretében. Magyargencs Község Önkormányzat Képviselő-testülete megbízza az aljegyzőt a pályázati eljárás lebonyolításával, és felhatalmazza a polgármestert a nyertes pályázóval a szerződés megkötésére.

**Pályázati Felhívás**

**belterületi ingatlan értékesítésére**

Magyargencs község Önkormányzata pályázatot hirdet a Magyargencs 447 hrsz-ú ingatlan tulajdonrészének értékesítésére az alábbi feltételekkel:

1. **Az ingatlan pontos címe:** Magyargencs, 447 **hrsz 2/4 tul hányad**
2. **Az ingatlan területe:** 1829 m2, hirdetve helyben szokásos módon: hirdetőtáblán, hangosbemondó útján
3. **Az ingatlan művelési ág megnevezése:** kivett beépítetlen terület
4. **Eladási ár minimuma :** 182.900.-Ft
5. **Az ajánlatnak tartalmaznia kell:**
   * A pályázó nevét és címét
   * Nyilatkozatát arra vonatkozóan, hogy a pályázati feltételeket elfogadja
   * Nyilatkozatát az ingatlan vételárára vonatkozóan
6. **Az ingatlan megtekintésének időpontja**: folyamatosan lehetséges, az önkormányzat részéről közreműködést nem igényel.
7. **Benyújtás helye, határideje:**

Az iratokat lezárt, sértetlen borítékban, magyar nyelven kell személyesen (nem postai úton) benyújtani.

**A pályázati ajánlatokat egy név nélküli zárt borítékban**

**2020. augusztus 13-án 09 óráig kell benyújtani**

Magyargencs Község Önkormányzat

**8517 Magyargencs, Petőfi u. 127.**

A borítékra rá kell írni: 447 hrsz ingatlan értékesítése

A lebonyolító lezáratlan vagy sérült borítékot nem vesz át. Kiíró minden, a benyújtási határidőn túl benyújtott pályázatot érvénytelennek nyilvánít.

1. **A pályázatokat tartalmazó zárt borítékok bontása**

A pályázatokat tartalmazó zárt borítékok felbontását a lebonyolító végzi a pályázati felhívásban megjelölt időpontban. A pályázatok felbontásán, a lebonyolító képviselőin kívül a pályázók, illetve meghatalmazottjaik lehetnek jelen. A képviseleti jogosultságot megfelelően (személyi igazolvány, meghatalmazás) igazolni kell.

A pályázók a bontás időpontjáról külön értesítést nem kapnak. A pályázatok felbontásán jelen lévők jelenlétük igazolására jelenléti ívet írnak alá.

A pályázatok felbontásakor a lebonyolító ismerteti a pályázók nevét, lakóhelyét (székhelyét).

A pályázó a fenti adatok ismertetését nem tilthatja meg.

A lebonyolító a pályázatok felbontásáról jegyzőkönyvet készít, amelyet a pályázóknak erre vonatkozó igény esetén átad, illetve megküld.

1. **Bontás ideje:**

**2020. augusztus 13-án 11 órakor kerül sor**

a Magyargencs Község Önkormányzat

földszinti hivatalos helyiségében

1. **Eredményhirdetés, szerződéskötés**

Az ajánlattevő az ajánlatokat a megajánlott vételi ár alapján értékeli és állapítja meg az eljárás nyertesét.

Az Eladó a pályázat nyertesével adás-vételi szerződést köt. A nyertes pályázó visszalépése esetén az eladó jogosult a pályázati eljárás soron következő helyezettjével adás-vételi szerződést kötni, amennyiben annak ajánlata megfelelő a kiíró számára.

**Eredményhirdetés ideje:**

**2020. augusztus 13-án 12 órakor kerül sor**

a Magyargencs Község Önkormányzat

Földszinti hivatalos helyiségében

**Szerződéskötés ideje**: az eredményhirdetéstől számított 15 napon belül.

1. **Egyéb feltételek**:

Magyargencs Község Önkormányzata fenntartja a jogot arra, hogy a pályázat során ajánlatot tett egyik ajánlattevővel se kössön szerződést és ily módon a pályázatot, akár indoklás nélkül is, eredménytelennek minősítse.

Felelős: polgármester

Határidő:azonnal

**4)../2020.(VIII.1.)önkormányzati rendelete a pénzbeli és természetbeni támogatásokról és az ezzel kapcsolatos eljárási szabályokról 4/2015.(II.26.) önkormányzati rendelet módosításáról**

**Előadó: polgármester**

Boros Tamás polgármester elmondja, hogy a falugondnoki szolgálatot a rendelet nem tartalmazta. Ismereti a rendelet-tervezetet.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**8/2020.(VIII.3.) önkormányzati rendelet**

## Magyargencs község Önkormányzat Képviselő-testülete úgy döntött, hogy a pénzbeli és természetbeni támogatásokról és az ezzel kapcsolatos eljárási szabályokról szóló 4/2015.(II.26.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**5)Vegyes ügyek**

**Előadó: polgármester**

Boros Tamás polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2020. július 30-i nyilvános ülést 16 óra 45 perckor berekeszti.

K.m.f.

**Boros Tamás Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

aljegyző